สวัสดีค่ะ ประจำเดือนล่าสุดหนูมา 30 กรกฎาคม 2562 ถึง 1-2 สิงหาคม 2562 (จำไม่ได้ว่าหายไปวันไหนค่ะ) วันที่ 7 สิงหาคม 2562 (ก่อนหน้าวันที่ 7 มีอะไรกันไม่ได้ป้องกันแต่หลั่งนอกค่ะ) ตอน 6 โมงเย็นกว่าๆ หนูมีอะไรกับแฟนค่ะ ไม่ได้ป้องกันหลั่งใน แต่ตอน 1 ทุ่มเกือบ 2 ทุ่ม หนูกินยาคุมฉุกเฉินแบบ 2 เม็ดค่ะ #2 ทุ่มกว่าๆ หนูไปสังสรรค์กับแฟนแล้วก็มึนเมาค่ะ จากนั้น 3 ทุ่มกว่าๆก็มีอะไรกันอีกรอบไม่ได้ป้องกันแต่ไม่ได้หลั่งในค่ะ 4 ทุ่มกว่าหนูอาเจียนออกมาแต่ไม่แน่ใจว่ายาออกมาหรือป่าวค่ะ (ไม่ได้กินซ้ำ) วันที่ 14 สิงหาคม 2562 มีเลือดออกมาค่ะ เป็นสีน้ำตาลนิดเดียว วันที่ 15 สิงหาคม 2562 มีเลือดเป็นสีแดงอ่อนๆ จางๆ มากระปริบกระปรอยค่ะ วันที่ 16 สิงหาคม 2562 มีเลือดสีแดงอ่อนๆแต่มาหยด 2 หยด ก็หายไปเลย พอวันที่ 18หรือ19 สิงหาคม 2562 หนูมีอะไรกับแฟนอีก ไม่ได้ป้องกันแต่หลั่งนอก มีเลือดไหลออกมาอีกค่ะ แต่นิดเดียว หยด 2 หยด แล้วก็หายไปเลยค่ะ จากนั้นประจำเดือนก็ไม่มาค่ะ จนวันที่ 6 กันยายน 2562 หนูตรวจแบบจุ่มตามเซเว่น ขีดเดียวค่ะ หนูก็ไม่เบาใจแล้ว แต่มีอาการแบบเบื่อค่ะเบื่อทุกอย่าง อาหารการกินเบื่อหมดค่ะ แต่พอได้กินอะไรเปรี้ยวๆแล้วสดชื่นค่ะ แต่ข้าวไม่ค่อยอยากกินค่ะ อารมณ์ขึ้นๆลงๆ มีอาการมึนหัวบ่อย เหมือนจะเป็นลม วูบๆค่ะ เคยมีเหม็นปลาร้ามากๆค่ะ เหม็นแบบจะอาเจียน ทั้งๆที่เป็นคนกินปลาร้าได้ค่ะ เหม็นอะไรที่มันไม่ควรเหม็นจริงๆค่ะ เป็นคนที่กินน้ำน้อยมากค่ะ มากจนวันนึงอาจจะกินแค่ 2 แก้ว แต่ฉี่บ่อยค่ะ เคยเข้าห้องน้ำเป็นว่าเล่นเลยค่ะ เพลียค่ะช่วงนี้เพลียแบบอยากนอนแต่ต้องทำงาน หายใจแบบเหนื่อยๆอ่ะค่ะ แบบแน่นไปหมด (เป็นคนอ้วนค่ะ น้ำหนัก 83*แต่ตอนนี้ 84 แล้วค่ะ หิวตลอดเวลา* สูง 159) *อาการอาจจะเป็นสิ่งที่เราคิดไปเองค่ะ* จนวันที่ 12 กันยายน 2562 ตรวจอีกรอบค่ะแต่ก็ขีดเดียว ก็ไม่อะไรแล้วค่ะ แต่พอมาวันที่ 19 กันยายน 2562 มีอาการเจ็บท้องน้อยแบบบีบหมดลูก (แปปเดียวก็หายไปค่ะ) ตั้งแต่ 19 กันยายน 2562 จนถึงวันที่ 21 กันยายน 2562 ก็มีอาการปวดท้องน้อย (แบบปวดๆหายๆค่ะ) วันนี้วันที่ 22 กันยายน 2562 มีอาการเจ็บเต้านมข้างขวาแบบแปร๊บๆค่ะ แค่ข้างเดียว(ก่อนหน้านี้มีอาการเจ็บเต้านมค่ะแต่เจ็บแบบเป็นเวลาไม่เจ็บตลอด) สังเกตุตลอดว่าเต้านมใหญ่ขึ้นไหม ใหญ่ขึ้นค่ะ ถามแฟนเอาค่ะ ลานหัวกับหัวออกออกคล้ำๆค่ะแต่ไม่มาก มีเส้นเลือดที่มองชัดขึ้นค่ะ ชัดกว่าเมื่อก่อน (เป็นคนขาว) สรุป มีปวดท้องน้อย เจ็บหน้าอก มีตกขาว เป็นแบบนี้มา 1 อาทิตย์ละคะ ทีแรกคิดว่าประจำเดือนจะมาแต่ก็ไม่มา ทำงานไม่หักโหมค่ะ นั่งสบายๆค่ะ เครียดบ้างแต่บางครั้งค่ะ เคยเครียดมากกว่านี้แต่ก็ไม่รอนานขนาดนี้ค่ะ ตอนนี้เจออะไรกระทบจิตใจไม่ได้เลยค่ะ ร้องไห้ทันทีเลยค่ะ
สวัสดีค่ะ ประจำเดือนปกติจะอยู่ที่ 22-35 วัน หากมาช้ากว่านี้ถือว่ามาช้า โดยอาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่-การมีน้ำหนักตัวมากหรือน้อยผิดปกติชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์